Ferland Mendy. Ferland Sinna Mendy (1995-yil 8-iyun kuni tugʻilgan) – fransuz professional futbolchisi, La Liga klubi „Real Madrid“ va Fransiya terma jamoasida chap qanot himoyachisi sifatida oʻynaydi. Erta va shaxsiy hayot. Fransiyaning Meulan-en-Ivelines shahrida tugʻilgan. Mendy asli senegallik hisoblanadi. 15 yoshida u nogironlar aravachasida vaqt oʻtkazdi va unga boshqa hech qachon futbol oʻynamasligi mumkinligini aytishdi. U Premer-liganing „Chelsi klubi“ va Senegal terma jamoasida oʻynaydigan darvozabon Eduard Mendining amakivachchasi. Klublardagi faoliyati. 2016-17-yilgi Liga mavsumida Mendy Le Havreda 35 ta oʻyinda maydonga tushdi. Lyon. Mendy 2017-yilning 29-iyunida Liga 1 klubi „Lyon“ bilan 5 yillik shartnoma imzolagan. Le Havre uning transferidan 5 million yevro ishlab oldi. 2018-yilning 19-sentyabrida u Chempionlar ligasidagi debyutini 2018/19- yilgi mavsumda „Manchester Siti“ ga qarshi oʻtkazdi. Real Madrid. 2019-yilning 12-iyunida Mendy La Liganing „Real Madrid“ klubi bilan 6 yillik shartnoma imzoladi va uning transferi klubga 48 million yevro tushdi. U 2019-yilning 1-sentabrida „Vilyarreal“ga qarshi oʻyinda debyut qilgan. Uning birinchi goli 2020-yilning 13-iyulida „Granada“ga qarshi oʻyinda (2:1) kiritilgan. Liga mavsumida u 25 oʻyinda maydonga tushishga muvaffaq boʻldi. 2021-yilning 24-fevralida u Chempionlar ligasidagi ilk golini UEFA Chempionlar Ligasi 2020-21-yilgi mavsum 1/8 finalida " Atalanta "ga qarshi oʻyinda (1:0) kiritdi. Terma jamoadagi faoliyat. 2018-yil noyabr oyida Mendy Gollandiya va Urugvayga qarshi oʻyinlar uchun birinchi marta Fransiya kattalar jamoasiga chaqirildi. U oʻz debyutini Urugvayga qarshi oʻtkazib, maydonda 90 daqiqa oʻtkazdi Yutuqlar. Real Madrid Shaxsiy sovrinlar